laion/Wikipedia-Exotic huggingface dataset:
דנדי (קוסם)

שמואל אסרף (נולד ב-23 באוגוסט 1957), ידוע בשם הבמה "דנדי", הוא קוסם ואמן אשליות ישראלי. בעבר היה יו"ר אגודת הקוסמים בישראל (2004-2000). דנדי נולד בבאר שבע בשם שמואל אסרף. מגיל צעיר אהב לעשות קסמים ומתיחות. את רזי הקסמים למד כילד על ידי קוסמים שהופיעו במועדון שפתח אחיו רפי. את שרותו הצבאי עבר בגרעין הנח"ל בבית גוברין. לאחר השחרור הדריך בתנועת הנוער העובד והלומד בצפת ושימש בתפקיד מזכיר הפועל בצפת. בהמשך הדריך טיולים בסיני ולאחר מכן, שימש בתפקיד מזכיר הנוער העובד והלומד במועצת הפועלים בבאר שבע. במקביל לעיסוקים אלו עבד כקוסם. במופע הקסמים שלו הוא מבצע גם מופעי טלפתיה ואשליה, יחד עם שולייתו אלכסנדה וולושין. בשנים 2000 עד 2004 כיהן כנשיא אגודת הקוסמים בישראל. בתקופה זו הצטרפה האגודה לאמ"י, ודנדי כיהן כחבר הוועד המנהל באמ"י, כנציג הקוסמים בישראל. לאחריו כהונתו קיבל תואר נשיא כבוד של אגודת הקוסמים בישראל. הלילה יענקל'ה לאן? - במשך כשנתיים כקוסם הבית של התוכנית, ערוץ 33 בהנחיית יעקב מנדל ארץ נהדרת - עונה ראשונה, פרק 1, כתב פלילי אסרף עובד בחברת נדל"ן העוסקת במכירה וקניית בתים בבאר שבע כסוכן, ובעל חברה להשכרת שמלות ערב בשותפות עם וולושין. בעבר פתח יחד עם וולושין בר סוכנות דוגמניות. דנדי מעלה סרטונים לטיקטוק שהגיעו למעל 2 מיליון צפיות. אתר האינטרנט הרשמי של דנדי מירב קריסטל, שובר שתיקה, באתר ynet, 7 בינואר 2007 הקוסם דנדי https://www.tiktok.com/@dandimagic?lang=he-IL ההיסטוריה של אגודת קוסמים הישראלית - איך התחלנו, איך התגלגלנו ולאן הגענו - כתבה, באתר כיפכף אירועים
רדיסון בלו

רדיסון בלו (באנגלית: Radisson Blu), המוכר גם בשמו הקודם, רדיסון סאס (באנגלית: Radisson SAS), הוא מותג יוקרה לבתי מלון של רשת בתי המלון רדיסון. המותג "רדיסון בלו" נפוץ בעיקר מחוץ לארצות הברית במטרה לבדל אותו משאר מלונות רדיסון בעולם. הפעלת ואחזקת רשת בתי המלון נעשית בידי קבוצת רדיסון. עד שנת 2009 הייתה חברת סקנדינביאן איירליינס בעלת רוב המניות בקבוצת קארלסון רזידור ועל המותג רדיסון סאס. בשנת 2009 מכרה החברה את החזקותיה בקבוצה, ולכן שונה שמו של מותג היוקרה מ"רדיסון סאס" ל"רדיסון בלו". בשנת 2012 התאחדו החברות קארלסון הוטלס וקבוצת רזידור הוטלס לקבוצת קארלסון רזידור אשר שינתה שמה בשנת 2017 לקבוצת רדיסון. מותג היוקרה רדיסון בלו כולל 265 בתי מלון בארצות הברית, אירופה, אסיה ואפריקה. בשנת 1960 נפתח בית המלון הראשון בקופנהגן, דנמרק. המותג רדיסון סאס נוצר לראשונה בשנת 1994 כאשר סאס אינטרנשיונל הוטלס (SAS International Hotels) הצטרפה לרשת בתי המלון רדיסון באירופה, המזרח התיכון ואפריקה במטרה למתג עצמה מחדש. בשנת 2000 נפתח בית המלון ה-100 של רשת רדיסון. בית המלון הראשון בארצות הברית של מותג היוקרה רדיסון בלו נפתח בנובמבר 2011 בגורד השחקים, אקווה, שבשיקגו. בית המלון השני של המותג נפתח ב-5 במרץ 2013 בבלומינגטון, מינסוטה וחובר ל"מול אוף אמריקה" (Mall of America). לאחר השיפוץ של מלון רדיסון פלאזה-וורוויק בסך 17 מיליון דולר אמריקאי, נפתח הרדיסון בלו השלישי בפילדלפיה בקיץ 2013. בית המלון הרביעי נפתח בתחילת 2014 במיניאפוליס, מינסוטה. היה לרשת את מלון רדיסון-מוריה פלאזה ירושלים שכולל 292 חדרים, והוא דורג ברמת 4 כוכבים. המלון ממוקם ברחוב קרן היסוד. המלון נמכר בשנת 1999 לרשת מלונות דן, והופסקה הפעילות של הרשת בארץ. הפיגוע במאלי (2015) - פיגוע שהתרחש במלון רדיסון בלו בבמקו מדיה וקבצים בנושא רדיסון בלו בוויקישיתוף רדיסון בלו, ברשת החברתית פייסבוק רדיסון בלו, ברשת החברתית אקס (טוויטר) רדיסון בלו, ברשת החברתית אינסטגרם רדיסון בלו, סרטונים בערוץ היוטיוב "Radisson SAS Hotels & Resorts to change their name to Radisson Blu". Rezidor. אורכב מ-המקור ב-2016-02-17. נבדק ב-2009-02-22. "Radisson SAS Hotels & Resorts - About us". Rezidor. נבדק ב-2009-02-22.
מקס צונדק

מקס צונדק (1868–1933) היה רופא יהודי-גרמני, מנתח ופרופסור לכירורגיה ואורולוגיה. מקס הוא בנם של שמואל וברטה צונדק, דודם של הרופאים הפרופסורים גאורג צונדק, הרמן צונדק וברנרד צונדק. נולד ב-Wronke((אנ')), בפרובינציית פוזן שבגרמניה (כיום במערב פולין). התמחה בכירורגיה ובניתוחי כליה. היה תלמידו של המנתח המפורסם היהודי בברלין, פרופ' ג'יימס ישראל. צונדק היה מחברם של כמה ספרים ידועים בעולם בנושא של אורולוגיה, ביניהם: "הכירורגיה של השופכנים (אורטרים) (1905). ב-1913 נתמנה לפרופסור לכירורגיה בברלין ושימש בזמנו כאחד המנתחים המפורסמים בעולם באורולוגיה. אנציקלופדיה יהודית : מקס צונדק jia-jewish telegraphic agency 19.9.1933
מאט מקגורי

מת'יו דייוויד "מאט" מקגורי (באנגלית: Matthew David "Matt" McGorry; נולד ב-12 באפריל 1986) הוא שחקן קולנוע וטלוויזיה אמריקאי-יהודי. הוא ידוע בעיקר בשל גילום הדמויות של ג'ון בנט בסדרת הדרמה קומית של נטפליקס, "כתום זה השחור החדש", ואשר מילסטון בסדרת הדרמה המשפטית של רשת ABC, "המדריך לרוצח". מקגורי נולד וגדל במנהטן, ניו יורק, והחל להופיע בגיל תשע. לאחר שסיים את לימודי התיכון בניו יורק, החל ללמוד באמרסון קולג' בבוסטון, מסצ'וסטס. לפני שפתח בקריירת משחק, מקגורי עבד בין היתר כמאמן אישי, כותב טור דעה בענייני בריאות במזין הלייפסטייל "Men's Journal" ומפתח גוף. מאט מגדיר עצמו כפמיניסט ומתעניין בנושאים חברתיים שונים, כמו גם חבר בתנועה הפוליטית "התנועה לפירוק המשטרה". בשנת 2011 מקגורי עשה את הופעת הבכורה שלו בטלוויזיה באופרת הסבון של רשת ABC, "לחיות את החיים". הוא מאוחר יותר הופיע עם תפקידי אורח קטנים בסדרות "מבוקש", "אחת שיודעת", "רופא להשכיר" ו"אלמנטרי". ב-2013, קיבל תפקיד משנה בתור הסוהר ג'ון בנט בסדרת הדרמה קומית של נטפליקס, "כתום זה השחור החדש" שנוצרה על ידי ג'נג'י כהן ומבוססת על ספרה האוטוביוגרפי של פייפר קרמן. דמותו שבה לתפקידי אורח בעונה השנייה והשלישית של הסדרה. בשנים 2014-2020 הוא גילם במשך שש עונות את דמותו של הסטודנט למשפטים אשר מילסטון בסדרת הדרמה המשפטית "המדריך לרוצח" שיצרה והפיקה שונדה ריימס עבור רשת הטלוויזיה ABC. בשנת 2018 שיחק בסרט הקומדיה "סטפ סיסטרס"; סרט מקורי של הזרמת המדיה נטפליקס. בשנת 2020 שיחק בסרט הדרמה של הבמאי פרנטיס פני "בוסר"; גם הוא סרט של נטפליקס, שם שיחק בתפקיד של הרווארד, חברו ללימודים של אלייז'ה (מאמדו אצ'יי). לאחר מכן, המשיך לשחק בהפקות מקוריות של נטפליקס, בין היתר בקומדיה הרומנטית משנת 2021; "טוב על הנייר" בדמותו של בראט, דודן של אנדראה (אלייזה שלזינגר). בשנת 2022 כיכב בסדרת האימה והמסתורין "ארכיון 81" בדמותו של מארק היגינס, מנחה פודקאסט הפאונד פוטג' העל-טבעי "אותות מסתוריים". הסדרה עלתה לסטרימינג של נטפליקס ב-14 בינואר וקיבלה ביקורת אוהדות לרוב. מאט מקגורי, ברשת החברתית אקס (טוויטר) מאט מקגורי, ברשת החברתית אינסטגרם מאט מקגורי, במסד הנתונים הקולנועיים IMDb (באנגלית) מאט מקגורי, באתר AllMovie (באנגלית) מאט מקגורי, במסד הנתונים הקולנועיים KinoPoisk (ברוסית) 'Orange Is The New Black' Actor Matt McGorry: 'I AM A FEMINIST', 03/06/2015, huffingtonpost.com 2=HILLARY BUSIS, 'Orange Is the New Black': Matt McGorry on playing cute guard Bennett and being a piece of meat, July 29 2013, ew.com
קרלה סוזה

קרלה אוליוורס סוזה (בספרדית: Karla Olivares Souza; נולדה ב-11 בדצמבר 1985) היא שחקנית מקסיקנית-אמריקאית. ידועה בעיקר בשל גילום דמותה של לורל קסטיו בסדרת הדרמה המשפטית "המדריך לרוצח" (2020-2014) של רשת ABC. סוזה נולדה במקסיקו סיטי, מקסיקו לאב צ'יליאני ולאם מקסיקנית, מוניקה. סבתה של סוזה, אלבה סילבה, הייתה עוזרת טבח אצל משפחת רוקפלר במשך 20 שנה, לאחר שזו שהיגרה לניו יורק מצ'ילה באמצע שנות השישים - וסוזה הודתה לה על כך שבזכותה יש לה היום גם דרכון אמריקאי. היא התגוררה באספן, קולורדו עד גיל שמונה. היא לקחה שיעורי משחק ב-Centro de Educación Artística (אנ'), בית הספר למשחק המפורסם שמנוהל על ידי חברת המדיה הענקית; טלוויסה, במקסיקו סיטי. גם למדה בבית ספר למשחק בצרפת והייתה חלק מקבוצת תיאטרון מקצועית שסיירה ברחבי המדינה. בעודה בצרפת, סוזה עשתה אודישן ונבחרה להשתתף בתוכנית הריאליטי הצרפתית סטאר אקדמי (אנ'), אולם היא דחתה את ההצעה לאחר שקיבלה הזמנה ללמוד בבית הספר המלכותי המרכזי לנאום ודרמה (אנ') בלונדון; שם היא סיימה לימודי תואר ראשון באמנויות בשנת 2008. בגיל 22, חזרה למקסיקו סיטי והחלה לשחק שם בטלוויזיה ובקולנוע. בשנת 2008 עשתה את הופעת הבכורה שלה בסדרת הדרמה "Terminales" אשר שודרה בערוץ 5 המקסיקני. בשנת 2009, כיכבה בטלנובלה המקסיקנית "קיץ של אהבה", בה גילמה את דמותה של דנה ויללבה דוארטה. מאוחר יותר כיכבה בסיטקומים המקסיקנים "גיבורי הצפון" ו"הקליניקה". תפקידיה בקולנוע כולל את הסרט "מעושר לעוני" משנת 2011. ב-2013, כיכבה בשני סרטים מקסיקנים שוברי קופות, "Nosotros los Nobles" ו"ללא הוראות שימוש" שביים אאוחניו דרבז. בשנת 2014, עברה סוזה ללוס אנג'לס כדי להמשיך בתפקידי קולנוע וטלוויזיה בשפה אנגלית. לוהקה לתפקיד ראשי בסדרת הדרמה המשפטית של רשת ABC; "המדריך לרוצח" שיצר פיטר נוולק, והפיקה שונדה ריימס, בתור הסטודנטית למשפטים לורל קסטיו, לצד ויולה דייוויס. את תפקיד זה גילמה במשך 6 עונות, כאשר בעונתה האחרונה דמותה צומצמה לתפקיד אורח. ב-2015, הופיעה סוזה על שער המגזין האמריקאי Women’s Health. בשנת 2020 שיחקה בסרט הקומדיה לכל המשפחה "להציל את ההורים" של שירות הסטרימינג נטפליקס. בשנת 2021 החלה לשחק בסדרה הקומית "תקציב משפחתי" ברשת ABC, בתור מרינה, עקרת בית המגדלת את שלושה ילדיה ואשתו של טום, אותו מגלם טופר גרייס. סוזה היא רב-לשונית, שדוברת באופן שוטף ספרדית, אנגלית וצרפתית. בדצמבר 2013, היא התארסה למרשל טרנקמן. הזוג התחתן בקליפורניה במאי 2014. יש להם שני ילדים; בת, ג'יאני (נולדה באפריל 2018), ובן, לוקה (נולד ביוני 2020). בפברואר 2018 הופיעה סוזה בתוכניתה של העיתונאית המקסיקנית כרמן אריסטגואי וחשפה כי היא הייתה קורבן לתקיפה מינית. סוזה הצהירה שכשהייתה בת 22 היא נאנסה על ידי במאי טלוויזיה בתוכנית שבה עבדה; היא לא נקבה בשמו. מדיה וקבצים בנושא קרלה סוזה בוויקישיתוף אתר האינטרנט הרשמי של קרלה סוזה קרלה סוזה, ברשת החברתית פייסבוק קרלה סוזה, ברשת החברתית אקס (טוויטר) קרלה סוזה, ברשת החברתית אינסטגרם קרלה סוזה, במסד הנתונים הקולנועיים IMDb (באנגלית) קרלה סוזה, באתר AllMovie (באנגלית) קרלה סוזה, במסד הנתונים הקולנועיים KinoPoisk (ברוסית) Karla Souza presume cuerpazo en Revista Womens Health, February 4, 2015, espectaculosatiempo.com
הפיגוע במאלי (2015)

הפיגוע ברדיסון בלו בבמקו הוא פיגוע טרור שהתרחש ב-20 בנובמבר 2015. במהלך הפיגוע נהרגו 20 אנשים, ונחטפו כ-170 בני ערובה בבית המלון רדיסון בלו בבמקו, בירת מאלי. הפיגוע בוצע במשותף על ידי ארגון הטרור התוניסאי "אל-מוראביטון" ואל-קאעידה במגרב האסלאמי. בשעה 7:00 בבוקר לערך (שעון UTC) הגיעו 3-4 חמושים בכלי רכב בעלי לוחית רישוי של דיפלומטים, השתלטו על מלון היוקרה רדיסון בלו ולקחו כ-170 בני אדם כבני ערובה, מתוכם 140 אורחי המלון ועוד 30 אנשי צוות. בין בני הערובה היו עשרה אזרחים סיניים, עשרים אזרחים הודיים, שבעה אנשי צוות של חברת טורקיש איירליינס ועוד מספר לא ידוע של אזרחים צרפתים ופעילי או"ם. מבין האנשים שחולצו שנים עשר אנשי צוות של חברת אייר פראנס, ושלושה פעילים מטעם האו"ם. סוכנויות הידיעות, מאלי: הרוגים ועשרות בני ערובה בהשתלטות מחבלים על מלון, באתר ynet, 20 בנובמבר 2015 חדשות 2, ‏מאלי: הרוגים ועשרות בני ערובה בבית מלון, באתר ‏מאקו‏, 20 בנובמבר 2015 סוכנויות הידיעות‏, אנשי אל-קאעדה השתלטו על מלון במאלי: 18 נרצחו, השבויים שוחררו, באתר וואלה, 20 בנובמבר 2015 איתמר אייכנר, ישראלי נרצח במתקפת הטרור במלון במאלי, באתר ynet, 21 בנובמבר 2015
גיאורגי אליאבה

פרופ' גאורגי אליאבה (בגאורגית: გიორგი ელიავა, ‏13 בינואר 1892 - 10 ביולי 1937) היה רופא ומיקרוביולוג גאורגי שהקדיש את חייו למחקר על בקטריופאג'ים. הקים וניהל את המכון למיקרוביולוגיה בטביליסי שלימים נקרא "מכון גאורגי אליאבה לבקטריופאג'ים, מיקרוביולוגיה ווירולוגיה". אליאבה הוצא להורג בידי הסובייטים במסגרת הטיהורים הגדולים ברחבי ברית המועצות. אליאבה נולד ב-13 בינואר 1892 בסצ'חרה שבמרכז גאורגיה להורים ממוצא מגרלי. הוא התקבל ללימודי הרפואה באוניברסיטת אודסה בשנת 1909, בה למד על לשנת 1912. בין השנים 1912–1914 למד רפואה באוניברסיטת ז'נבה ולאחר מכן עבר למוסקבה, שם השלים את לימודיו בבית הספר לרפואה של אוניברסיטת מוסקבה. עם תום לימודיו במוסקבה מונה אליאבה למנהל המעבדה הבקטריולוגית בטרבזון שבטורקיה, ובשנת 1917 מונה למנהל המעבדה הבקטריולוגית בטביליסי. בשנת 1923 הקים וניהל את "המכון למיקרוביולוגיה" בטביליסי. בין השנים 1918–1921 ופעם נוספת בין השנים 1926–1927 עבד אליאבה במכון פסטר שבפריז. בשנת 1926 פגש את פרופסור פליקס ד'ארל (Felix d'Herelle), מיקרוביולוג צרפתי-קנדי שעבד במכון וגילה, בשנת 1917, במקביל לפרופסור פרדריק טוורט (Frederick Twort) את הבקטריופאג'ים. אליאבה התרשם מאוד מהפוטנציאל הרפואי שטמון בבקטריופאג'ים ועם חזרתו הסופית לגאורגיה, בשנת 1927, הביא עמו את כל מחקרו של ד'ארל (ומאוחר יותר גם את ד'ארל עצמו שהושפע מאוד מהקומוניזם בברית המועצות) לטביליסי. בשנת 1926 הוקצה לאליאבה שטח של 17 הקטארים על הגדה הימנית של נהר הקורה לשם בניית מכון גדול למחקר בבקטריופאג'ים. היה זה המכון הראשון בתחומי ברית המועצות שעסק באופן שיטתי במחקר אודות בקטריופאג'ים. בשנת 1937 נעצרו אליאבה ואשתו על ידי הנ.ק.ו.ד. והוקעו כאויבי העם במסגרת הטיהורים הגדולים ברחבי ברית המועצות. הסיבה למעצרו של אליאבה הייתה, ככל הנראה, בשל השתייכותו לאליטה האינטלקטואלית של גאורגיה, או מפני שהתאהב באותה אישה שבה ראש הנ.ק.ו.ד. בגאורגיה, לברנטי בריה, היה מאוהב גם כן. בני הזוג הוצאו להורג בירייה בטביליסי ב-10 ביולי 1937 ובתם היחידה הוגלתה למרכז אסיה. בשנת 1988 שונה שמו של המכון אותו הקים אליאבה ל-"מכון גאורגי אליאבה לבקטריופאג'ים, מיקרוביולוגיה ווירולוגיה". במהלך הקריירה שלו מילא אליאבה שלושה תפקידים חשובים נוספים בתחום הרפואה והאקדמיה: ראש מחלקה בתחום ההיגיינה בבית הספר לרפואה של אוניברסיטת טביליסי (מונה בשנת 1927). ראש מחלקה בתחום המיקרוביולוגיה בבית הספר לרפואה של אוניברסיטת טביליסי (מונה בשנת 1929). מקים ומנהל המרכז לבקרה וניטור מחלת הדבר (החל משנת 1930). מכון גאורגי אליאבה לבקטריופאג'ים, מיקרוביולוגיה ווירולוגיה בקטריופאג' מדיה וקבצים בנושא גיאורגי אליאבה בוויקישיתוף עמוד הבית של מכון אליאבה Notable people of Samegrelo ‏George Eliava Institute of Bacteriophage, Microbiology and Virology - Short History. אביבה משמרי, ‏סודות הריפוי הגרוזיני, באתר גלובס, 26 ביולי 2001
מאיר יונה

האם התכוונתם ל... מאיר יונה ברנצקי מאיר יונה (רב)
דנדי (פירושונים)

האם התכוונתם ל... דנדי – העיר הרביעית בגודלה בסקוטלנד השוכנת על חופה המזרחי דנדי יונייטד – מועדון כדורגל סקוטי מקצועני מהעיר דנדי, נוסד ב-1909 דנדי (כדורגל) – מועדון כדורגל סקוטי מקצועני מהעיר דנדי, נוסד ב-1893 דנדי (קוסם) – קוסם ישראלי קרוקודיל דנדי – סרט הוליוודי דנדיזם – גבר גנדרן ושחצן. אסכולה שהתפשטה בין גברים באנגליה של סוף המאה ה-18 אישים: מרקיז דנדי – אתלט אמריקאי שון דאנדי – כדורגלן גרמני
פיגועי המטוסים הרוסיים (2004)

פיגועי המטוסים הרוסיים הם פיגועי טרור, שהתרחשו ב-24 באוגוסט 2004 סביב השעה 23:00. שני המטוסים המריאו מנמל התעופה דומודדובו במוסקבה, והתרסקו לאחר שבכל אחד מהם התפוצצה מחבלת מתאבדת. הפיגוע הראשון אירע בטיסת Volga-AviaExpress 1353. מטוס מדגם טופולב Tu-134 המריא בשעה 22:30 ממוסקבה לעבר וולגוגרד. התקשורת עם המטוס אבדה בשעה 22:56 בזמן שהוא טס מעל למחוז טולה, 180 קילומטר דרומית-מזרחית למוסקבה. לאחר כמה שעות אותרו שרידי המטוס באזור. על פי עדי ראייה אירע פיצוץ חזק במטוס לפני שהוא התרסק. בפיגוע נהרגו כל נוסעי המטוס - 34 נוסעים ו-9 אנשי צוות. מספר דקות לאחר ההתרסקות הראשונה, אירע הפיגוע בטיסת S7 איירליינס (סיביריה איירליינס) 1047. מטוס מדגם טופולב Tu-154 המריא בשעה 21:35 ממוסקבה לעבר סוצ'י. על פי דיווח של סוכנות הידיעות הרוסית "אינטרפקס", המטוס שידר אותות מצוקה עקב חטיפה בשעה 22:59. לאחר מכן נעלם המטוס ממסכי המכ"ם והתרסק מעל למחוז רוסטוב. בפיגוע נהרגו כל נוסעי המטוס - 38 נוסעים ו-8 אנשי צוות. מיד לאחר ההתרסקויות התעורר חשד שמדובר בפיגוע טרור, מכיוון ששתי ההתרסקויות אירעו כמעט בו זמנית. נשיא רוסיה ולדימיר פוטין הורה לשירות הביטחון הפדרלי הרוסי לחקור את האירועים. לאחר מספר ימים אותרו עקבות חומר נפץ RDX בשרידים של שני המטוסים, ושירות הביטחון הודיע ששני המטוסים התפוצצו כתוצאה מפיגוע. ארגון טרור צ'צ'ני לא מוכר בשם "גדודי אסלאמבולי" נטל אחריות על הפיגועים. ב-17 בספטמבר פורסם מכתב של שאמיל באסייב, ממנהיגי המורדים הצ'צ'ניים, שבו נטל אחריות על הפיגועים והכחיש את דברי "גדודי אסלאמבולי". חקירת שירות הביטחון גילתה שהפיגועים בוצעו על ידי שתי מחבלות מתאבדות צ'צ'ניות תושבות גרוזני, אחת בכל טיסה, כחלק מהמאבק הצ'צ'ני נגד הצבא הרוסי. פיגועי המטוסים הרוסיים התרחשו לאחר הפיצוץ ברכבת התחתית של מוסקבה (פברואר 2004) (אנ') שבו נהרגו 41 בני אדם בפברואר 2004, ולאחריהם אירעו מתקפות טרור נוספות ברוסיה: ב-31 באוגוסט 2004 בוצע פיגוע נוסף ברכבת התחתית של מוסקבה (אנ'), שבו נהרגו 10 בני אדם, ולמחרת החל משבר בני הערובה בבסלאן, שבו נספו 335 קורבנות, רובם ילדים. באירוע הטרור בבסלן השתתפה אחותה של המחבלת מטיסה 1353, ונהרגה במהלכו. חקירת שירות הביטחון העלתה שמספר אנשים היו מעורבים ברשלנות שאפשרה את הפיגועים. קצין הבטיחות של נמל התעופה דומודדובו עצר את החשודות, שהגיעו למוסקבה בטיסה ממחצ'קלה בלוויית שני גברים, אך נתן להן לעבור בלי לבצע עליהן חיפוש. הוא הואשם ברשלנות פושעת ונדון לשש שנות מאסר. סוכן נסיעות קיבל שוחד של כ-140 אירו על מנת לנפק למחבלות כרטיסי טיסה ללא תעודה מזהה. פקיד נוסף בנמל התעופה קיבל שוחד של כ-25 אירו כדי שיוכלו לעלות למטוס ללא תעודה מזהה. הם נדונו לשנה וחצי מאסר עם עבודת כפייה. עשרים ואחד קרובים של הנוסעים שנספו הגישו תביעה אזרחית נגד נמל התעופה וחברות התעופה על רשלנות פושעת. התביעה התקשתה להוכיח אחריות ישירה לפיגועים, ובסופו של דבר בית המשפט פסק על חברת התעופה S7 איירליינס לשלם לכל תובע כ-7,000 אירו, במקום 86,000 אירו שתבעו בתחילה. התובעים ערערו על פסק הדין, אך הערעור נדחה. מדיה וקבצים בנושא פיגועי המטוסים הרוסיים בוויקישיתוף סוכנויות הידיעות‏, חשד: 2 צ'צניות ביצעו הפיגועים במטוסים הרוסיים, באתר וואלה, 29 באוגוסט 2004
שונדלנד

שגיאות פרמטריות בתבנית:חברה מסחרית שימוש בפרמטרים מיושנים [ אנשי מפתח ] ShondaLand היא חברת הפקת טלוויזיה אמריקאית שנוסדה על ידי התסריטאית/מפיקה שונדה ריימס. היא יסדה את החברה על מנת שתהיה אחת מחברות ההפקה של הסדרה הראשונה שלה "האנטומיה של גריי" ב-2005. מאז מפיקה החברה את היצירות האחרות של ריימס, סדרת הבת של האנטומיה של גריי, "מרפאה פרטית" ואת הדרמה הפוליטית המפורסמת "סקנדל", ואת ההפקות האחרות שלה – הסדרה הקצרה "מחוץ המפה", הדרמה המשפטית "המדריך לרוצח" בכיכובה של ויולה דייוויס, ואת המותחן המשפטי "תופסת" שעלה לשידור בתאריך ה-24 במרץ 2016 – כל הסדרות הופקו בפועל עם אולפני ABC ומשודרות ברשת ABC. כל סדרותיה של חברת ההפקה משודרות ברשת HOT וב-YES ב-2014, תכננה רשת ABC את כל מערך הפריים טיים שלה בימי חמישי עם הדרמות של ShondaLand האנטומיה של גריי, סקנדל, והמדריך לרוצח, ואז מיתגה את השידורים כ"Thank God It's Thursday" (או בקיצור: "TGIT") ("תודה לאל שיום חמישי"). זה מזכיר את המיתוג לשעבר של הרשת, "TGIF", שמתייחס לקומדיות המצבים המשפחתיות ששודרו ברשת ABC בימי שישי. יום חמישי הוא ערב חשוב במיוחד לרשתות טלוויזיה אמריקאיות מכיוון שזה הסיכוי האחרון למפרסמים של רכישות בסוף השבוע כמו סרטים ומכוניות לגעת בקהל טלוויזיה גדול, ולוח שידורים בדירוג גבוה לערב של הרשתות למשוך את הכסף של מפרסמים אלה. סוכנות הידיעות Associated Press קראה לשלטון של ריימס על ערב שלם של רשת טלוויזיה "שאין כמוהו בתולדות הטלוויזיה". ישנם שחקנים שמופיעים ביותר מסדרה אחת של חברת ShondaLand. הדמויות יכולות להיות משניות בסדרה אחת וראשיות בסדרה אחרת.   דמות ראשית   דמות משנית   דמות אורחת אתר האינטרנט הרשמי של שונדלנד (באנגלית) שונדלנד, במסד הנתונים הקולנועיים IMDb (באנגלית) NATALIE ABRAMS, See how ABC is promoting Shonda Rhimes' Thursday takeover, August 21, 2014, ew.com 2=MELANIE MCFARLAND, On TV: Thursday night throwdown, September 20, 2006, seattlepi.com 3=FRAZIER MOORE, Shonda Rhimes lays claim to Thursday nights on ABC, Sep. 22, 2014, http://bigstory.ap.org/
מלון עג'ור

מֵלוֹן עג'ור (שם מדעי: Cucumis melo var. chate; לעיתים נקרא גם "מלון הקַתַא") הוא תת-מין של פרי מאכל הנמנה עם המלון שבמשפחת הדלועיים. הפרי שעיר וירוק, מעט מוארך, ויחסי האורך והרוחב שלו עומדים על 1:3 והוא משמש למאכל בהיותו צעיר ועסיסי. מלון העג'ור קרוי במצרית "עגור" והוא ה"קשוא" המוזכר במקרא ואליו התגעגעו בני ישראל בלכתם במדבר: "זכרנו, את-הדגה, אשר-נאכל במצריים, חינם; את הקישואים, ואת האבטיחים, ואת-החציר ואת-הבצלים, ואת-השומים" (במדבר י"א, ה'). הכינוי "מקשה" המוזכר במקרא בתקופת הבית הראשון, התייחס לשדות מיוחדים בהם גדלו 'קשואים'. בעת העתיקה מלון העג'ור היה אחד מצורות המלונים החשובות בחקלאות המקומית. צורה זו של מלון הוחלפה בצורות חדשות שהחליפו אותה. כך, עם כניסת הקישוא המודרני לחקלאות, הוא קיבל את שמו המקראי של פרי העג'ור, והחליף אותו בחקלאות המקומית. עם זאת, מחוץ לישראל נוהגים לגדל את מלון העגור, למשל, באיטליה. עיצובים מדויקים וריאליסטיים של מלוני עג'ור מופיעים על גבי פסיפס הכנסייה בגיהנום. זהר עמר, צמחי המקרא, הוצאת ראובן מס, ירושלים תשע"ב, הפרק "קישואים", עמ' 115-113. גרסה מקוונת של הספר (לבעלי הרשאה), באתר "כותר"
הקריה הכלכלית על שם המלך עבדאללה

הקריה הכלכלית על שם המלך עבדאללה (בערבית: مدينة الملك عبدالله الإقتصادية; תעתיק: מדינת אלמלכ עבדאללה אלאקתצאדיה) היא עיר מתוכננת העומדת בבניינה במחוז מכה שבמערב ערב הסעודית, ומיועדת להוות – יחד עם ארבע ערים אחרות כמותה – מוקד למשיכת פעילות של עסקים מקומיים ובינלאומיים, במטרה לפתח את כלכלת הממלכה. מיזם הקמת העיר הוכרז בשנת 2005 על ידי עבדאללה, מלך ערב הסעודית דאז. הקמת העיר וארבע ערים כלכליות אחרות כמוה נועדה להשיג מספר מטרות: העלאת האטרקטיביות של ערב הסעודית כיעד להשקעות בינלאומיות; גיוון הפעילות הכלכלית במדינה, שכלכלתה מבוססת בעיקרה על תעשיית הנפט; הפחתת צפיפות האוכלוסייה בערי המדינה; יצירת מקומות עבודה חדשים. העיר ממוקמת לחוף הים האדום, במערב המדינה, כמאה קילומטרים צפונית לעיר ג'דה. שטחה הכולל המתוכנן הוא 173 קילומטרים רבועים. הקמתה הייתה אמורה להסתיים עד לשנת 2020, אך עד 2015 הושלמו רק 15% ממנה. עם השלמתה, העיר אמורה לכלול את המרכיבים הבאים: אזור תעשייה בשטח של כ-63 קילומטרים מרובעים; נמל המלך עבדאללה, על פני שטח מתוכנן של כ-14 קילומטרים מרובעים, ובו תשתית לקליטת אוניות גדולות וקיבולת מכולות של 10 מיליון TEU בשנה. הנמל יוכל לטפל גם ב-300 אלף עולי רגל בשנה, שיגיעו אליו בדרכם אל הערים הקדושות מכה ואל-מדינה שבקרבת העיר; רובע מגורים ובו דירות מגורים, בתי מגורים ותשתיות ציבוריות לעד 500 אלף נפש; אתר תיירות שיהיה מיועד למשוך תנועת תיירות גדולה ויכיל 120 מלונות ובהם 25 אלף חדרים, מרכזי קניות ומתקני נופש; מתחם חינוך שיכיל קמפוס רב-אוניברסיטאי לכ-18 אלף סטודנטים ו-7,500 אנשי סגל ושני פארקי מחקר ופיתוח רובע עסקים על פני שטח של כארבעה קילומטרים מרובעים, שיהיו בו שטחי משרדים, מלונות ושטחי מסחר. העיר חוברה למסילת הרכבת המערבית, הקושרת בינה לבין הערים מכה, ג'דה, מדינה ונמל התעופה הבינלאומי בג'דה ובינם לבין רשת הרכבות הארצית. תחנת הרכבת בקו זה המוקמת בעיר תוכננה על ידי האדריכל הבריטי נורמן פוסטר. תקוות המתכננים היא שהקמת העיר תביא ליצירת עד מיליון מקומות עבודה חדשים. פיתוח העיר נעשה על ידי התאגיד הפרטי אעמאר נכסים (Emaar Properties) בפיקוח הרשות הסעודית להשקעות. בקרבת העיר ממוקמת אוניברסיטת המלך עבדאללה למדע וטכנולוגיה. מדיה וקבצים בנושא הקריה הכלכלית על שם המלך עבדאללה בוויקישיתוף אתר האינטרנט הרשמי של הקריה הכלכלית על שם המלך עבדאללה Crispin Thorold‏, New cities rise from Saudi desert, באתר חדשות ה-BBC‏, 11 ביוני 2008 Sylvia Smith, ‏Saudi Arabia's new desert megacity, באתר חדשות ה-BBC, ‏20 במרץ 2015 Mecca Region (Saudi Arabia): Places in Governorates - Population Statistics, Charts and Map, citypopulation.de Saudi Arabia's new desert megacity - BBC News, bbc.com
ספר מחזור

"ספר מחזור" הוא ספר היוצא בעת סיום מחזור מסוים בבית ספר או מסלול הכשרה אחר, על מנת לתעד ולהנציח את בוגרי מחזור תוכנית הלמידה או ההכשרה. בספר המחזור מופיעות תמונות של בוגרי המחזור וסיכומים בכתב של חוויות שעברו ביחד, כגון טיול שנתי או טקסים. כמו כן מופיע סיכום קצר על כל בוגר, ביניהם דברים שמאפיינים אותו שנכתב על ידו או על ידי אחד אחר מבני המחזור. מופיעים גם סיכומים על המורים, המפקדים או המדריכים, שלימדו את המחזור וברכותיהם לבוגרי התוכנית. ברוב בתי הספר בישראל מקובל להוציא ספרי מחזור בסוף שנת הלימודים. ישנן גם אוניברסיטאות, מכללות ויחידות צבאיות, העורכות ספרי מחזור. קיימות גם מהדורות דיגיטליות של ספרי מחזור. פגישת מחזור שירה קדרי־עובדיה, רמיזות מיניות, מים שקטים והגיוס שמתקרב: ספרי המחזור עברו שינויים רבים, אך דבר אחד נותר זהה, באתר הארץ, 23 ביוני 2023 מאגר של ספרי מחזור שונים ממגוון בתי ספר מארצות הברית חיפוש ארכיוני של ספרי מחזור חיפוש מכרים דרך ספרי מחזור ארכיון ספרי מחזור של בית ספר תיכון באלבמה
לסטר

לסטר (באנגלית: Leicester, ‏האזנה‏Ⓘ‏) היא עיר במרכז אנגליה בת כ-465 אלף תושבים בשנת 2016, דבר ההופך אותה לאחת הערים הגדולות באנגליה. שטחה של העיר כ-80 קמ"ר. לסטר היא בירתו של מחוז הקרוי על שמה, לסטרשייר (Leicestershire), והיא העיר הגדולה ביותר באזור איסט מידלנדס. העיר נמצאת כשעת נסיעה מלונדון ברכבת מהירה. לסטר היא העיר הרב-תרבותית ביותר בממלכה המאוחדת. כ-36% מתושביה אינם לבנים, השיעור הגבוה ביותר בבריטניה (למעט כמה רבעים בלונדון). 30% מתושבי העיר הם ממוצא הודי ופקיסטני, 3% ממוצא אפריקני וקריבי, 1% ממוצא סיני והשאר מעורבים. ב-1987 נבחר לראשונה בבריטניה אדם ממוצא הודי - תושב לסטר - לכהן כחבר פרלמנט. בעיר עשרות מסגדים, מקדשים הינדים וסיקיים; מקדש הג'יין היחיד בעולם המערבי נמצא בלסטר. בחג הדיוואלי (Diwali) ההינדי, חג האורות, נערכות תהלוכות ברחבי העיר, הגדולות ביותר מחוץ לגבולות הודו. בלסטר נערך הפסטיבל הקריבי השני בגודלו בבריטניה, אחרי זה של נוטינג היל בלונדון. העיר נחשבת למופת של דו-קיום בבריטניה. אתר האינטרנט של העיר כתוב באנגלית, בשלוש שפות הודיות, באורדו ובסינית. לסטר היא מהעתיקות שבערי אנגליה, והיא נוסדה בראשית המאה הראשונה לספירה על ידי הרומאים. העיר הקנתה את שמה לחמש עיירות וכפרים בארצות הברית. כיכר לסטר שבלונדון קרויה על שם העיר. בלסטר שתי אוניברסיטאות: אוניברסיטת לסטר (נוסדה ב-1921) ואוניברסיטת דה-מונפור (De Monfort, נוסדה ב-1992). בעיר נמצא השוק המקורה הגדול ביותר באירופה. בעיר נמצא גם מרכז החלל הלאומי בלסטר. הרפובליקה העממית של סין צ'ונגצ'ינג, הרפובליקה העממית של סין גרמניה קרפלד, גרמניה ניקרגואה מסאיה (אנ'), ניקרגואה הודו ראג'קוט (אנ'), הודו צרפת שטרסבורג, צרפת (מ־1960) ישראל קריית שמונה, ישראל (מ־2012) אתר האינטרנט הרשמי של לסטר האתר הרשמי של אוניברסיטת לסטר האתר הרשמי של אוניברסיטת דה-מונפור לסטר, באתר אנציקלופדיה בריטניקה (באנגלית) ערך זה הוא קצרמר בנושא יישובים באנגליה. אתם מוזמנים לתרום לוויקיפדיה ולהרחיב אותו.